آمریکا پرزیدنتی دونالد ترامپ ایله چین دولت باشقانی شی جین پینگ، ایکی اؤلکه آراسین‌داکی تیجارت علاقه‌لری اله آلان تلفون گؤروشمه‌سی رئاللاشدیردی. آغ ائودن ائدیلن یازی‌لی آچیقلامادا، گؤروشمه‌ده ایکی لیدرین خصوصیله آمریکا-چین تیجارت علاقه‌لرینی اله آلدیغی و ایکی اؤلکه آراسیندا عدالت‌لی و قارشی‌لیق‌لی ایقتیصادی علاقه‌لرین اهمیتینه دقتی چکدیک‌لری وورغولاندی.
چین‌له تیجارت علاقه‌لردکی آلت یاپی پروبلم‌لرین ده دانیشیلدیغی بیل‌دیریلن آچیقلامادا، ترامپ ایله شی‌نین بؤلگه‌سل امنیت مسئله‌لرینی ده قیمتلندیردیک‌لری و ژاپونیادا کئچیریله‌جک جی-20 ایجلاسیندا گؤروشمه‌گی تمننی ائتدیک‌لرینی ایفاده ائتدیک‌لری ایفاده ائدیلدی.
ایکی اؤلکه آراسین‌داکی تیجارت گرگین‌لیک داوام ائدرکن قارشی‌لیق‌لی گتیریلن علاوه گؤمروک وئرگیلریله تیجارت ساواش‌لاری ناراحات‌لیغی آرتمیشدی. آمریکالی و چین‌لی مسئول‌لار آراسیندا کئچن آی سونوندا ائدیلن سون موذاکیره‌لرده دقیق اوزلاشما ساغلانامامیشدی.
28-29 ژوئن ده ژاپونیانین اوساکا شهرینده کئچیریله‌جک جی-20 ایجلاسیندا، ایکی لیدرین، گؤمروک وئرگی‌لری و ایکیطرف‌لی تیجارت علاقه‌لری موضوعسونو اطراف‌لی اله آلماسی گؤزلنیلیر.
